<classify> TUHUMA nne zimemtia hatiani Meya wa jiji la Dar es Salaam Isaya Mwita pichani, ambapo yeye amesema Maji yamenifi - ka shingoni.Tuhuma hizo ni zilizotajwa kwenye ripoti, iliyowasilishwa jana na kusomwa na Mkurugenzi wa Jiji, Sipora Liana, inayotaka kumngoa madarakani meya huyo. Mwita ni Diwani wa Kata ya Vijibweni wilaya ya Kigamboni kwa tiketi ya Chama cha Demokrasia na Maendeleo Chadema, Ripoti hiyo imemtia hatiani kutokana na kukabiliwa na tuhuma nne, ambazo ni kutotumia Sh bilioni 5.8 za Shirika la Usafiri Dar es Salaam UDA.Fedha hizo ni asilimia 51 ya hisa zilizotolewa na Kampuni ya Simon Group, kama sehemu ya ununuzi wa asilimia 51 ya hisa za UDA. Tuhuma nyingine ni kutumia vibaya gari ya ofisi, ambalo alipata nalo ajali, kushindwa kuongoza kikao cha Baraza la Madiwani na kusababisha Meya wa Ubungo, Boniface Jacob kugombana na Meya wa Temeke, Abdallah Chaurembo na kudaiwa kuwapendelea baadhi ya mameya kuingia kwenye kamati za fedha.Akisoma ripoti hiyo, Liana alisema kamati imemkuta na hatia meya huyo wa Dar es Salaam, kwa makosa yote anayotuhumiwa nayo. Mkutano huo maalumu, uliokuwa na ajenda ya kupokea Taarifa ya Timu Iliyochunguza Tuhuma dhidi Meya wa Jiji la Dar es Salaam Isaya Mwita, iliyoundwa na Mkuu wa Mkoa wa Dar es Salama Paul Makonda, ulifanyika katika Ukumbi wa Karimjee jana.Kikao hicho kiliketi na kupiga kura ya kutokuwa na imani na Meya huyo, kwa mtindo wa kusimama. Kikao hicho kikiongozwa na Naibu Meya, Abdallah Mtinika na Mkurugenzi wa Jiji la Dar es Salaam, Liana. Meya huyo alipinga mchakato mzima wa kura, ulivyoendeshwa wa kutokuwa na imani naye.Mwita alisema Kiukweli sasa maji kwangu yapo shingoni, mbele sioni wala nyuma sioni, ila naamini Mwenyezi Mungu atasimama.Aliongeza kuwa: Umeya wangu sasa unapimwa, ikiwa imebaki miezi mitatu kabla hatujavunja Baraza la Madiwani. Hivi karibuni nimeanza kupata wakati mgumu kwenye kiti change. Naomba viongozi wa dini waniombee.Gari layeyuka, amuangukia Rais Magufuli Katika hali asiyoitarajia, Meya huyo wa Jiji la Dar es Salama alipigwa na butwaa baada ya kufika eneo la maegesho, lakini hakulikuta gari aina ya Prado, alilokuwa akilitumia katika shughuli zake za kila siku, ambalo alipewa kutokana na nafasi hiyo.Nashangaa nimenyang nywa gari na bendera imeshushwa. Nawaambia mimi bado ni meya. Namuomba Rais Dk John Magufuli aingilie kati suala hili, kwa sababu wakati naingia madarakani ilikuwa hivi hivi.Sio gari tu, hata ofisi imefungwa. Sielewi kinachoendelea dhidi ya wadhifa wangu. Nasisitiza mimi bado meya wa jiji hili, kwa mujibu wa Kanuni Ibara ya 82 2 meya ataondolewa kwa kura mbili ya tatu theluthi mbili alisema Mwita Alisema mahudhurio yalikuwa watu 16, ambapo kati yao 13 ndio walipiga kura za kutokuwa na imani naye.Wawili walipinga suala hilo na mmoja hakupiga kura, hivyo akidi hiyo haikutimia kumuondoa. Sisi kama Watanzania tumeapa kulinda Katiba yetu, kanuni na miongozo. Tusitie aibu. Mimi ni mmoja tu, singanganii kuwa meya ila taratibu zifuatwe. Sitaacha kupigania haki yangu. Namuomba Rais Magufuli aingilie hili. Namuomba sana Rais,alisisitiza Mwita.Makonde yazuka Diwani wa Kata ya Tabata, Patrick Assenga alimtwanga makonde Naibu Meya, Abdallah Mtinika baada ya kusoma matokeo ya Azimio la wajumbe waliopiga kura ya kutokuwa na imani na Mwita. Mtinika aliyekuwa akiongoza kikao hicho, alisema idadi ya waliopiga kura, kwa kusimama kwenye viti vyao ni 16.Assenga alimtwanga makonde hayo ya nguvu Naibu Meya, kwa kile madai ya kuchukizwa na matokeo aliyotangaza ya kutokuwa na imani na Mwita. Makonde hayo yalifanya askari kutumia nguvu na kumkwida mzobe mzobe Assenga mpaka kwenye gari defender ya Polisi, ambapo walimpeleka Kituo Kikuu cha Polisi Mkoa wa Dar es Salaam. Hali ilikuwa hivi kabla ya Naibu Meya kusoma matokeo.Alianza kwa kusema Naomba nisome uamuzi wa mwanasheria wetu wa jiji la Dar es Salaam, kuhusu uamuzi wa kutokuwa na imani ya meya.Kura zilizopigwa ni 16 na mjumbe mmoja ameomba udhuru na wawili hawakupiga kura, uamuzi wenu umepitishwa, baada ya hapo nafunga kikao.Hata hivyo, Mtinika hakusema kama Mwita ameondolewa katika nafasi, badala yake alisema ni uamuzi wa wajumbe 16 ambao ni wa CCM. Baada ya kutoa uamuzi huo, wajumbe wa Chadema walionekana wakishangilia na kusema: Hoja yenu imeshindwa, kwisha habari yenu. Waliendelea kushangilia na kudai kuwa Mwita bado ni meya wa jiji hilo.Hata hivyo, vurugu zilitamalaki katika ukumbi huo, kwa Assenga kuchukuliwa na Polisi. Vurugu ukumbini Awali, kabla ya kupiga kura kuanza, kuliibuka vurugu katika Ukumbi wa Karimjee. Msingi wa vurugu hizo ni baada ya Meya wa Ubungo, Boniface Jacob kudai kuwa kuna saini feki ya jina la mjumbe, Kassim Mshamu kwenye kikao hicho. Alishika kitabu cha mahudhurio na kunyoosha juu, huku akisema kuna saini feki.Usinisumbue, usiniguse, acha kunisukuma Jacob alimwambia askari aliyemfuata kutaka kumshika, wakati akipaza sauti kuwaeleza wajumbe kuhusu saini hiyo feki. Wakati Jacob akipaza sauti, ukumbi ulikuwa unazizima kwa kelele na kutoelewana, huku wajumbe wa Chadema wakionekana kupandwa na hasira.Kesi yake Kisutu Wakati yanatokea hayo ukumbini, Mahakama ya Hakimu Mkazi Kisutu, imeshindwa kutoa uamuzi wa maombi yaliyowasilishwa na Meya wa Jiji la Dar es Salaam, Isaya Mwita aliyeomba mahakama hiyo itoe amri ya kusitisha mchakato wa kungolewa kwenye nafasi hiyo hadi maombi ya msingi yatakaposikilizwa. Wakati askari wakiimarisha ulinzi mahakamani hapo jana, Hakimu Mkazi Mkuu, Janeth Mtega aliahirisha shauri hilo hadi leo saa 5:00 asubuhi kwa sababu hajamaliza kuandika uamuzi huo.Shauri hilo lilipoitwa upande wa wajibu maombi, waliwakilishwa mahakamani hapo na jopo la mawakili wa serikali, likiongozwa na Wakili wa Serikali Mkuu, Joseph Tango huku upande wa mleta maombi, ukiwakilishwa na Wakili Hekima Mwasipo na wenzake wawili.Mwita amewasilisha maombi hayo dhidi ya Mkuu wa Mkoa huo, Paul Makonda, Halmashauri ya Jiji hilo na Mwanasheria Mkuu wa Serikali. Wakili Mwasipo aliwasilisha maombi hayo chini ya hati ya dharura na yanalenga kuwazuia Mkuu wa Mkoa na Halmashauri hiyo, kujihusisha katika mchakato wa kumngoa kwenye nafasi ya Umeya wa jiji hilo.  <topic>: KITAIFA 